Maaja Kallast

Maaja Kallast (3. juuli 1938 Kuressaare – 9. märts 2014) oli eesti käitumis- ja etiketiõpetaja. Ta oli Eesti Juhi Abi Ühingu auliige. Õpetas etiketti, Euroopa Liidu kultuure ja ärisuhtlust mitmes ülikoolis. Lisaks õpetas ta oma eriala nii teeninduserialade õppuritele kutse- ja ametikoolides kui ka Tallinnas Eesti Rahvusvahelises Koolis. Ta andis etiketi- ja kombeõpetuses ka eratunde, näiteks moekunstnikele. Aastatel 1992–1998 oli Maaja Kallast toona äsja taastatud Tallinna Prantsuse Lütseumi esimene õppealajuhataja, ajaloo- ja kombeõpetaja ning üks kooli näo kujundajaid. Ta mängis 2011. aasta filmis "Kormoranid ehk Nahkpükse ei pesta". "Mina ja minu perekond", kirjastus Teadus 1993 "Oh ajad, oh kombed", Koolibri 1995 "Käitumise kuldvara", kirjastus Aed 1996 (kordustrükid 1998 ja 2006) "Käitumise kuldvara seltskonnas", kirjastus Aed 2001 "Käitumise käsiraamat", TEA Kirjastus 2010 "Oh aegu, oh kombeid", Fookus Meedia 2013 Maaja Kallastit teati sõnaka ja range kriitikuna. "Meie lastel ja noortel pole riietumise osas eeskuju võtta rohkem kelleltki, kui peaministrilt ja presidendilt. Ülejäänud riietuvad nagu kaltsakad," oli kombe- ja käitumisspetsialist Kallast öelnud ajalehele Meie Maa. Maaja Kallast oli hea huumorimeelega ja oskas olla enda suhtes eneseirooniline. "Head kombed ei tähenda alati paremaid tegusid, südamlikkust ja lahkust, aga nad loovad sellest vähemalt illusiooni,“ on ta kirjutanud oma raamatus "Oh ajad, oh kombed" (1995). Sinatamise ja teietamise kohta: "Kui sa endast lugu pead, ei tohi sa ise teisi sinatada enne, kui selleks antakse luba, ja ära lase ennast sinatada. Tegemist pole daami kiiksu või norimisega, vaid puhta viisakusega ja mitte ainult – see teeb suhtlemise palju lihtsamaks." Kas kooli õppekavas peaks olema käitumisõpetuse tund? "Lapse kasvatus saab alguse ema kõhust. Kool ei ole koht, kus kasvatada, see on loll jutt! Kool annab teadmised, maailmavaate ning suunab tuleviku valikuid. Kodu ja perekond on koht, kus pannakse alus heale kasvatusele." Maaja Kallasti meelest oli lubamatu, et meie seadus lubab juba 14aastaselt seksuaalvahekorda. "See, kes alustab seksiga 14aastaselt, on 35aastaselt impotent." Ivika Laanet. Maaja Kallast: kui sul on lapsed, peab sul nende jaoks ka aega olema![alaline kõdulink] Saarte Hääl. 22.03.2010. Ärietiketi seminar: Maailm muutub – kas ka kombed?, Eesti Koolitus- ja Konverentsikeskus 2011 Katharina Toomemets, Nataly Koppel, Eiris Teeveere. Maaja Kallast oli jumalik naine oma vägevate ütlemistega. Õhtuleht.ee, 11.03.2014. [https://web.archive.org/web/20200221023004/http://tpl.edu.ee/koolist/endised-tootajad/ Tallinna Prantsuse Lütseum. Endised ja praegused töötajad. Vaadatud 14.12.2020. Kümme raamatut koolijuhi riiulilt. Kirjutab koolijuht Peter Pedak. Tallinna Prantsuse Lütseumi blogi. 01.05.2020. Maaja Kallast andmekogus IMDb (inglise) Maaja Kallast: kõik peale peaministri ja presidendi riietuvad nagu kaltsakad. Õhtuleht.ee, 04.09.2010. Hedviga Vei.Kombeõpetuse esileedi[alaline kõdulink]. Ajakiri Femme, 24.02.2008. Hedviga Vei. Kombeõpetuse esileedi[alaline kõdulink]. Ajakiri Femme, 24.02.2008. Stella K. Wadowsky. Maaja Kallast: kes alustab seksiga 14aastaselt, on 35aastaselt impotent. Delfi/Kroonika, 24.08.2011. Piret Kooli. Maaja Kallast, vana kooli daam, EPL, 15. märts 2014